I [[2009]] fandt den britiske kunsthistoriker [[Julian Luxford]] et interessant notat i et eksemplar af Ranulf Higdons [[Polychronicon]]. Notatet, der menes at være skrevet af en britisk munk omkring [[1460]], lyder:
<blockquote>
''På den tid hjemsøgte en lovløs mand ved navn Robin Hood og hans medsammensvorne Sherwood og andre lovlydige dele af England med konstante røverier.''
</blockquote>
Passagen føjer sig til en lang tradition for negative vurderinger af folkelitteraturen om Robin Hood, som allerede ses i Langlands berømte omtale af ''rim'' om Robin Hood, idet ordene dér er lagt i munden på en sognepræst ved navn Ladhed (''Sloth''). Når det nyligt opdagede notat anbringer Robin Hoods aktiviteter i Edward I's tid, falder det godt i tråd med ''A Gest of Robyn Hode'', idet kongen her omtales som ''vores nydelige kong Edward''. Wyntoun henfører da også Robins aktiviteter til den senere del af Edward I's regeringstid.
Eksemplaret af [[Polychronicon]] blev fundet i kostskolen Etons bibliotek.
Fiktive_personer Kultur